Računovodski izkazi na dan 31. decembra 2005

Bilanca stanja na dan 31. decembra 2004

Priložena pojasnila so sestavni del teh računovodskih izkazov.

Prenos iz prejšnjih let

Rezervacije za tveganja in stroške

Denarna sredstva in njihovi ustrezniki

Izkaz poslovnega izida na dan 31. decembra 2005

Priložena pojasnila so sestavni del teh računovodskih izkazov.

Izkaz denarnih tokov za proračunsko leto 2005

Odsvojitve neopredmetenih in opredmetenih sredstev

Pridobitve neopredmetenih in opredmetenih sredstev

Povečanje (zmanjšanje) obveznosti do organov Skupnosti

Povečanje (zmanjšanje) pri dobaviteljih in drugih upnikih

Povečanje (zmanjšanje) terjatev do organov Skupnosti

Povečanje (zmanjšanje) rezervacij za tveganja in stroške

POJASNILA K RAČUNOVODSKIM IZKAZOM NA DAN 31. DECEMBRA 2005

1. Računovodska načela

1.1 Predpisi in predstavitev računovodskih izkazov

Knjigovodstvo Evropskega računskega sodišča (v nadaljnjem besedilu „Sodišče“) se vodi in računovodski izkazi se sestavljajo v skladu z določbami Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti, in Uredbe Komisije (ES, Euratom) št. 2342/2002 z dne 23. decembra 2002 o določitvi podrobnih pravil za izvajanje navedene finančne uredbe.

Od 1. januarja 2005 se računovodski izkazi pripravljajo v skladu z načelom evidentiranja po nastanku poslovnih dogodkov. Začetna bilanca stanja Sodišča je bila pripravljena v skladu z novimi računovodskimi pravili, sprejetimi 28. decembra 2004, ki so se prvič uporabljala za proračunsko leto 2005.

Primerjalni podatki za proračunsko leto 2004 so bili prilagojeni tako, da odražajo nova računovodska načela Sodišča.

Uskladitev bilančnih računovodskih izkazov, ki so bili pred tem določeni v skladu z načeli, ki so veljala za leto 2004, je predstavljena v pojasnilu št. 10.

V skladu z računovodskim pravilom št. 12 („prejemki zaposlenih“), sprejetim s sklepom računovodje Komisije z dne 28. decembra 2004 v skladu s členom 133 Finančne uredbe, ki se uporablja za splošni proračun Evropskih skupnosti, je Sodišče 31. decembra 2004 prvič vknjižilo rezervacijo za pokojnine članov Sodišča v vrednosti, določeni na osnovi aktuarske ocene obveznosti, ki izhajajo iz dolžine službovanja na datum izračuna. Kot izravnavo je Sodišče leta 2004 vknjižilo dolgoročno terjatev do držav članic. Računovodsko pravilo št. 12 je trenutno v postopku pregleda. V pričakovanju dokončne odločitve o tej zadevi in v skladu z navodili Komisije je Sodišče od leta 2005 odštelo „terjatev“ do držav članic za pokojninske obveznosti, da je določilo višino neto sredstev. Primerjalni zneski so bili prilagojeni.

1.2 Neopredmetena in opredmetena osnovna sredstva

Neopredmetena in opredmetena osnovna sredstva se ocenjujejo po njihovi nabavni ceni, za znesek amortizacije in zmanjšanje vrednosti.

Amortizacija se izračuna v skladu z metodo enakomernega časovnega amortiziranja na podlagi ocenjene življenjske dobe zadevnega sredstva, kot sledi:

Računalniška programska oprema 4 leta Zgradbe 25 let Naprave, stroji in oprema 4, 8 let Pohištvo in vozni park 4, 8, 10 let Računalniška strojna oprema 4 leta Inventar v zakupljenih zgradbah trajanje zakupa

1.3 Vnaprejšnje financiranje

Vnaprejšnje financiranje je plačilo, katerega namen je upravičencu zagotoviti denarni predujem, npr. likvidna sredstva. Lahko je razdeljeno na več plačil v obdobju, določenem v zadevnem sporazumu o vnaprejšnjem financiranju. Likvidna sredstva (oziroma predujem) se povrnejo ali porabijo za namen, za katerega so bila zagotovljena, v obdobju, določenem v sporazumu.

Ob koncu leta se neporavnani zneski vnaprejšnjega financiranja vrednotijo po prvotnem(-ih) znesku(-ih), plačanem(-ih) upravičencu, zmanjšanem(-ih) za: morebitne vrnjene zneske, obračunane upravičene zneske, ocenjene upravičene zneske, ki ob koncu leta še niso obračunani, in zmanjšanja vrednosti.

1.4 Terjatve

Terjatve so ocenjene po svoji prvotni vrednosti, zmanjšani za odpis za zmanjšanje vrednosti, kjer je potrebno.

1.5 Obveznosti

Obveznosti so vpisane v bilanco stanja po svoji nominalni vrednosti.

1.6 Obveznosti iz naslova pokojninskega sistema za člane

V skladu s členom 19 Uredbe Sveta (EGS, Euratom, ESPJ) št. 2290/77 z dne 18. oktobra 1977 o določanju prejemkov članov Računskega sodišča (UL L 268, 20.10.1977, str. 1) se dajatve po tem pokojninskem sistemu izplačujejo iz proračuna Skupnosti in države članice skupno jamčijo za plačilo teh dajatev.

Zneski, za katere jamčijo države članice, po eni strani temeljijo na računovodskem pravilu št. 12 („prejemki zaposlenih“), sprejetim s sklepom računovodje Komisije z dne 28. decembra 2004 v skladu s členom 133 Finančne uredbe, ki se uporablja za splošni proračun Evropskih skupnosti, po drugi pa na aktuarski oceni, ki jo izvedejo izvedenci posebne enote Komisije PMO.

2. Neopredmetena in opredmetena osnovna sredstva

(v tisoč EUR) 2005 2004 Vrednost za amortizacijo Skupna amortizacija Neto knjigovodska vrednost Neto knjigovodska vrednost Neopredmetena osnovna sredstva 1 621 (1 084) 537 443 Opredmetena osnovna sredstva — Zemljišča in zgradbe 52 581 (17 606) 34 975 39 177 — Naprave, stroji in oprema 1 247 (889) 358 514 — Pohištvo in vozni park 1 993 (1 363) 630 789 — Računalniška strojna oprema 4 049 (2 651) 1 398 1 516 — Druga opredmetena osnovna sredstva 1 044 (435) 609 783 — Opredmetena sredstva v gradnji 25 — 25 100 Vmesni seštevek 60 939 (22 944) 37 995 42 879 Skupaj 62 560 (24 028) 38 532 43 322

3. Kratkoročno vnaprejšnje financiranje

Stanje za leto 2004 je enako sredstvom, ki jih je Sodišče kot predujem izplačalo vodji projekta v okviru konstrukcije zgradbe.

4. Kratkoročne terjatve

Kratkoročne terjatve večinoma ustrezajo ugotovljenim pravicam, ki še niso bile izterjane, od tega je 1 392 326 EUR iz naslova odkupa nacionalnih pokojninskih pravic s strani uslužbencev institucije.

Prikazano stanje sestavljajo predvsem predujmi, plačani za nastale stroške službenih potovanj članov in uslužbencev Računskega sodišča, ki še niso poravnani.

5. Prejemki zaposlenih

Prejemki zaposlenih predstavljajo prihodnje pokojninske pravice članov Računskega sodišča.

6. Tekoče obveznosti

Postavka tekoče obveznosti zajema dolgove do dobaviteljev, stroške službenih potovanj, ki jih izdajatelji kreditnih kartic še niso obračunali in dolgove do raznih upnikov.

Poleg tega ta postavka zajema tudi različne dolgove do uslužbencev za pravice, pridobljene v skladu s Kadrovskimi predpisi, in za še neporavnane stroške službenih potovanj.

7. Neto sredstva

Spremembe neto sredstev v proračunskem letu so bile naslednje:

(v tisoč EUR) Stanje na dan 31. decembra 2004 43 252 Popravki – spremembe računovodskega načela (pojasnilo št. 10) 5 808 Razveljavitev izravnalne postavke za rezervacijo za pokojnine članov Sodišča 31. decembra 2004 (43 690) Neto sredstva na dan 31. decembra 2004 5 370 Poslovni izid za proračunsko leto (16 820) Neto sredstva na dan 31. decembra 2005 (11 450)

8. Prihodki iz upravnega poslovanja

Ta postavka zajema v glavnem davke in socialne prispevke na plače članov in uslužbencev.

9. Drugi upravni odhodki

Ta postavka zajema v glavnem najemnine za zgradbe in s tem povezane stroške, stroške službenih potovanj uslužbencev in članov, stroške za informacijsko tehnologijo in stroške za poklicno usposabljanje.

10. Vpliv uvedbe računovodstva na podlagi nastanka poslovnih dogodkov

Sodišče je med proračunskim letom sprejelo načela računovodstva na podlagi nastanka poslovnih dogodkov. Zaradi uvedbe teh načel je bilo treba popraviti primerljive izkaze, kot sledi:

Sredstva

(v tisoč EUR) 31.12.2004 ponovno obdelano Spremembe 31.12.2004 Neopredmetena osnovna sredstva 443 28 415 Opredmetena osnovna sredstva 42 879 719 42 160 Zaloge — (197) 197 Kratkoročno vnaprejšnje financiranje 3 514 3 514 — Kratkoročne terjatve 1 909 525 1 384 Dolgoročne terjatve (1) 43 690 — 43 690 Razpoložljiva sredstva 7 108 — 7 108 99 543 4 589 94 954





Obveznosti

(v tisoč EUR) 31.12.2004 ponovno obdelano Popravki 31.12.2004 Neto sredstva (pojasnilo št. 7) 49 060 5 808 43 252 Dolgoročne obveznosti 43 885 176 43 709 Rezervacije za tveganja in stroške 1 634 1 634 — Tekoče obveznosti 4 964 (3 029) 7 993 99 543 4 589 94 954

Zaradi sprememb računovodskih pravil in metod, ki so posledica uvedbe računovodstva na podlagi nastanka poslovnih dogodkov, so bili potrebni naslednji popravki, da se upoštevajo elementi, ki jih pred tem ni bilo treba navesti v računovodskih izkazih:

(v tisoč EUR) Prerazvrstitev pozitivnega stanja predujmov sredstev v dohodke s strani Evropske Komisije 7 051 Osnovna sredstva (od tega 99 843 za osnovna sredstva v gradnji), amortizacija izračunana na mesečni in ne več na letni osnovi 746 Zaloge, izločitev iz bilance stanja (197) Vnaprejšnje financiranje v korist vodje projekta K2 3 514 Obveznosti, neprejete fakture (624) Izravnalne in prehodne postavke, stroški, za katere še niso bile izdane fakture in preneseni stroški (3 048) Drugo: vrednost neizkoriščenega dopusta uslužbencev na dan 31. decembra 2004 (1 634) Skupaj 5 808

11. Zunajbilančne obveznosti

V skladu z okvirno pogodbo o gradnji enega ali več prizidkov k zgradbi Sodišča, ki jo je Računsko sodišče sklenilo 15. decembra 1999, sta se pogodbenici dogovorili, kot sledi:

Država Luksemburg se obvezuje, da bo Sodišču odobrila dolgoročni zakup zemljišča za pozidavo za prvi prizidek po ceni 1 (en) EUR za obdobje največ 49 (devetinštirideset) let. Vsi nadaljnji dolgoročni zakupi zemljišča za pozidavo, odobreni za druga zemljišča, potrebna za druge prizidke, ne smejo presegati datuma veljavnosti zakupa zemljišča, odobrenega za prvi prizidek.

Država Luxembourg se prav tako zavezuje, da bo to zemljišče kadar koli prodala po tržni ceni, določeni v skupnem strokovnem mnenju.

Sodišče pa se zavezuje, da bo storilo vse, kar je v njegovi moči, da bi kupilo zemljišče od države Luxembourg. Proračunski organ bo zaprosilo za potrebna sredstva.

Poleg tega so dobavitelji kot tretje stranke zagotovili naslednja bančna jamstva za pravilno izvrševanje pogodb:

(v tisoč EUR) — za zagotavljanje storitev potovalnih agencij 20 — za dolgoročni najem službenih vozil 75 — za zagotavljanje gostinskih storitev 28 Skupaj 123

Za štiri veljavne pogodbe o najemu nepremičnin znašajo obveznosti za najemnine 9 951 290 EUR, razčlenjeno kot sledi:

(v tisoč EUR) — Zgradbe 9 758 — Oddelek v Bruslju 144 — Parkirišča 50 Skupaj 9 952

(1) Znesek, ki je bil odštet od neto sredstev (pojasnilo št. 7).